આ અંગે વનમંત્રી ગણપતસિંહ વસાવાએ જણાવ્યું કે, વન્યપ્રાણી સંરક્ષણ અને સંવર્ધન માટે રાજ્યનાં ૨૩ અભયારણ્યો તથા ૪ રાષ્ટ્રીય ઉધાનો તથા ૧ કન્ઝર્વેશન રીઝર્વ મળીને કુલ ૨૮ રક્ષિત વિસ્તારો છે. રાજ્યનો કુલ ૧૭૩૨૬.૯૩ ચો.કી. મીટર વિસ્તારને અભયારણ્ય તથા રાષ્ટ્રીય ઉધાન તરીકે રક્ષિત કરાયો છે. છેલ્લી વસતી અંદાજ મુજબ બૃહદ ગીરમાં ૫૨૩ જેટલા સિંહો અને જુદા જુદા જિલ્લામાં અંદાજે ૧૩૯૫ દિપડા તથા ૩૪૩ રીંછ નોંધાયેલા છે.